Griekwastad-moorde: Polisie wag op uitslae van forensiese toetse | Maroela Media
Griekwastad-moorde: Seun kry glo regshulp. Lees meer hier.
Don saam met sy pa Deon.
Die polisie in die Noord-Kaap sê hy fokus nou op forensiese- en nadoodse ondersoeke om moontlik ŉ verdagte te identifiseer in die moord op die Steenkamps op Goeie Vrydag op hul plaas buite Griekwastad.
ŉ Polisiewoordvoerder, lt. kol. Hendrik Swart, het vroeër vanoggend aan Maroela Media gesê dat hul Don Steenkamp (15) terug na die plaashuis geneem het. Swart sê in die stadium word daar niks uit die huis vermis nie. Don het Vrydag omstreeks 18:00 op sy ouers Deon (44) en Christelle (43) en sy sussie Marthella (14) se liggame afgekom. Volgens die polisie het Don op ŉ .22 en ŉ .357 Magnum-rewolwer afgekom by die plaashek toe hy dorp toe gery het om die moorde aan te meld. Swart sê die vuurwapens behoort aan Deon en is vir ballistiese toetse gestuur. Swart sê die polisie sal moontlik ŉ verdagte kan identifiseer wanneer al die toetse afgehandel is.
Daar is vroeër berig dat Don se sussie, Marthella, in sy arms gesterf het en dat daar bloed op sy klere was toe hy Vrydagaand in die dorp aangekom het om die moorde aan te meld. Don is tans in die sorg van familie.
corne · 7 jare gelede
wat het die helikopter dan omstreeks 1 uur vrydag middag in die lug gesoek in die omgewing. was daar. het self gesien.